EkBass/fiwiki-20250220-pages-articles huggingface dataset:
Mesiherttalehti

Mesiherttalehti eli aptenia (Aptenia cordifolia) on päivikkikasveihin kuuluva ikivihreä kasvi. == Ulkonäkö == Mesiherttalehti on ikivihreä mehikasvi. Sen 60 cm pitkät varret kasvavat suikertaen maata pitkin niin että kasvusto muodostaa noin 25 cm korkeaa mattoa. Juuret ovat paksut ja mehevät. Lehdet ovat mehevät, litteät, sydämen- tai soikionmuotoiset ja kasvavat pareittain tai yksittäin. Kukat ovat punasävyiset, noin 15 mm leveät. Hedelmässä on neljä sastoa, jokaisessa yksi suuri mustanruskea siemen. == Levinneisyys == Mesiherttalehti on kotoisin Etelä-Afrikasta Itä-Kapin ja KwaZulu-Natalin rannikkoseuduilta. Sitä on kasvatettu muuallakin koristekasvina ja paikoin, kuten Kaliforniassa, se on levinnyt luontoon. == Käyttö == Mesiherttalehteä on käytetty tulehdusta hoitavana rohdoksena. Sitä kasvatetaan koristekasvina kivikkopuutarhoissa ja jyrkillä penkereillä sitomassa maata. Se kestää kuivuutta ja hiekkaista maaperää. == Lähteet == Luokka:Päivikkikasvit
Kellie Wells

Kellie Wells (s. 16. heinäkuuta 1982 Richmond, Virginia) on yhdysvaltalainen yleisurheilija, jonka päälaji on 100 metrin aitajuoksu. Wells voitti Yhdysvaltojen-mestaruuden 2011 sisäradoilla 60 metrin aitajuoksussa ja ulkoradoilla 100 metrin aitajuoksussa. Daegun MM-kilpailuissa hän keskeytti 100 metrin aitajuoksun loppukilpailun törmättyään aitaan. Lontoon olympialaisissa 2012 hän sai pronssia ennätyksellään 12,48. == Ennätykset == === Ulkoradat === Matka Aika Paikka Päivä 100 m 11,50 Coral Gables 12. huhtikuuta 2008 200 m 23,53 Charlottesville 15. huhtikuuta 2006 100 m aj 12,48 Lontoo 7. elokuuta 2012 ===Sisäradat=== Matka Aika Paikka Päivä 60 m 7,33 Landover 17. helmikuuta 2006 200 m 24,20 Landover 17. helmikuuta 2006 50 m aj 6,84 New York 28. tammikuuta 2012 55 m aj 7,37 Gainesville 30. tammikuuta 2011 60 m aj 7,79 Albuquerque 27. helmikuuta 2011 == Lähteet == Luokka:Yhdysvaltalaiset pika-aitajuoksijat Luokka:Yhdysvaltalaiset olympiamitalistit Luokka:Vuonna 1982 syntyneet Luokka:Elävät henkilöt
NATO-patruuna

NATO-patruuna voi tarkoittaa: * 5,56×45 mm NATO * 7,62×51 mm NATO * 9×19 mm NATO * 12,7×99 mm NATO Kuva:9x19mm Parabellum.svg|9x19 mm Kuva:5.56x45mm NATO.jpg|5,56x45 mm NATO Kuva:7.62x51 NATO dimensions.png|7,62x51 mm Kuva:50 bmg 12.7x99.svg|12,7x99 mm
Monmouthin arkeologinen seura

Monmouthin arkeologinen seura on amatööri- ja ammatillisten arkeologien seura, joka kannustaa arkeologisten esineiden ja paikkojen säilyttämistä, sekä suorittaa ja julkaisee arkeologisia tutkimuksia Monmouthin alueella, Walesissä. == Historia == Seuran perusti poikakoulun opettaja Arthur Sockett, Monmouth Schoolilla; siksi jäsenyys rajoittui alun perin poikiin. Vuonna 1986 seura osallistui protestiin Monmouthin kaupungissa, kun ilmeni että suunnittelijat olivat löytäneet ja tuhonneet tärkeitä arkeologisia jäänteitä. Seuran jäsenet ennakoivat että lisää vahinkoa oli tulossa ja paikallinen valtuusto oli osallisena.Clarke, Stephen (2008). Down the Dig - Monmouth, an Adventure in Archaeology. ISBN 978-0-9558242-1-0. http://books.google.com/?id=XPELAQAAMAAJ. Yhdestä arkeologista tehtiin MBE osastaan työssä.Down the Dig - Monmouth, an Adventure in Archaeology". ForestBookshops.com. http://forestbookshop.com/pages/Categories/0955824210.html . Retrieved 21 February 2012. Seura toteutti suurimman pitkään kestäneen urbaanin kaivannon Isossa-Britanniassa, 22–24 Monnow Streetillä, Monmouthissa vuosina 1990–2000. Löydetyt esineet olivat Mesoliittiselta kaudelta nykypäivään asti. Esineisiin lukeutui muun muassa kolikoita, keramiikkaa, luita ja lasia. Kaivauksissa löydettiin keskiaikaisen linnan puolustusoja, ja lähellä sijaitseva likakaivo, Roomalainen hauta jossa on kivimerkki, ja mahdollisia todisteita rakennuksesta Monnow Streetin varrella pimeältä keskiajalta. Nykyinen Monmouth arkeologisen seuran puheenjohtaja on Stephen Clarke. Jäseniin kuuluvat Stuart Wilson, Arthur Sockett ja Dave Jemmett. Seura voitti Pitt Rivers Awardin vuonna 1988 ja Silver Trowel Awardin arkeologian suurimmasta aloitteesta."The Official Site of the Lost City of Trellech Project | Upcoming Events". Lostcityoftrellech.co.uk. http://www.lostcityoftrellech.co.uk/Upcoming%20Events/upcoming_events.html . Retrieved 2011-11-01. Seuran säännöt toteavat edelleen jäsenmaksuksi 5 šillinkiä. == Lähteet == == Aiheesta muualla == "Monmouth Archaeological Society : Current Archaeology". Archaeology.co.uk. 2000-03-01. http://www.archaeology.co.uk/join-in/research-body/monmouth-archaeological-society.htm. Retrieved 2011-11-01. Luokka:Kulttuurijärjestöt Luokka:Brittiläiset järjestöt Luokka:Monmouthshire
Roscoe Orman

Roscoe Hunter Orman (s. 11. kesäkuuta 1944 New York) on yhdysvaltalainen näyttelijä. Orman tunnetaan Seesamtie-sarjan englanninkielisen version Gordon- hahmon esittäjänä. Oman aloitti Seesamtiessä vuonna 1974 ja hän on kolmas Gordonia esittänyt näyttelijä. == Aiheesta muualla == * * Virallinen kotisivu Luokka:Yhdysvaltalaiset koomikot Luokka:Yhdysvaltalaiset näyttelijät Luokka:Vuonna 1944 syntyneet Luokka:Elävät henkilöt
IPhone 5

iPhone 5 on Applen 12. syyskuuta 2012 esitelty puhelinmalli. Se on yhtiön järjestyksessään kuudes puhelin iPhone-tuoteryhmässä. Edelliseen iPhone 4S -malliin verrattuna siinä on isompi ja tarkempi näyttö ja se on nopeampi, kevyempi ja ohuempi. Se on ensimmäinen iPhone, joka tukee LTE:tä. Uusista ominaisuuksista huolimatta iPhone 5 oli monille Apple-faneille suuri pettymys. Puhelin tuli kauppoihin 28. syyskuuta 2012. == Historia == Spekulaatiot uudesta iPhonesta alkoivat välittömästi iPhone 4S:n julkaisun jälkeen. Ensimmäiset huhut kuitenkin ilmestyivät vasta heinäkuussa 2012iPhone 5 rumor roundup Cnet.com, 23.7.2012. 4\. syyskuuta media kutsuttiin tapahtumaan, joka järjestettiin 12. syyskuuta Yerba Buenan taidekeskuksessa San Franciscossa. Apple julkaisi tapahtumassa uuden iPhone 5:n, uuden iPod nanon ja uuden iPod touchin. == Lähteet == == Aiheesta muualla == * Applen iPhone-sivusto *iPhone 5 – Ominaisuudet Alypuhelimet.com-sivustolla. Luokka:Applen matkapuhelimet Luokka:Seulonnan keskeiset artikkelit Luokka:IOS-pohjaiset laitteet Luokka:Vuoden 2012 matkapuhelimet
Rakko

Rakko voi viitata seuraaviin: *Virtsarakko *Uimarakko *Rakkula *Afta
Royal Gibraltar Regiment

Royal Gibraltar Regiment on Britannian asevoimien Gibraltarin puolustuksesta vastaava jalkaväkipataljoona.An insight into what we do and where. The Royal Gibraltar Regiment Pataljoona muodostuu neljästä komppaniasta:Want to learn more about the different sub units in the Regiment? The Royal Gibraltar Regiment * Headquarter Company hoitaa logistiikkaa * G Company on nopeasti liikkeelle lähtevä kiväärijoukko * I Company erikoisosaamisineen tarjoaa tukitoimintoja kuten miinanraivausta * B Company on vapaaehtoisista koostuva joukko, joka tarvittaessa kutsutaan tukemaan muita osastoja paikallisissa toiminnoissa. Royal Gibraltar Regiment korvasi viimeiset tavallisen brittiarmeijan jalkaväkipataljoonan vuonna 1992. Sen esikunnassa on silti edelleen brittiarmeijan henkilökuntaa. Britannian armeijan varusmiehille tarjotaan vuosittain mahdollisuus viettää kaksi viikkoa alokaskoulutuksessa Gibraltarilla.The British Army in Gibraltar British Army - Overseas Deployments Rykmentti perustettiin vuonna 1939, kun Gibraltarin kuvernöörinä oli kenraali Edmund Ironside. Siihen aikaan rykmenttiin kuului ilmatorjuntajoukkoja, rannikkotykistöä, kuljetusjoukkoja, viestintäjoukkoja, lääkintäjoukkoja, palontorjuntajoukkoja ja sotilaspoliisi. Rauhanaikana rykmentin toiminta muuttui lähinnä varusmiesten koulutukseksi ja varuillaoloon. == Lähteet == == Aiheesta muualla == Luokka:British Forces Gibraltar Luokka:Yhdistyneen kuningaskunnan maavoimien jalkaväkirykmentit
Pöytätennis kesäolympialaisissa 1996 – naisten kaksinpeli

Pöytätenniksen naisten kaksinpeli Atlantan kesäolympialaisissa 1996 alkoi 24. heinäkuuta ja finaali pelattiin 31. heinäkuuta 1996. Aluksi pelattiin alkulohkot ja niiden voittajat jatkoivat neljännesvälieriin. Olympiakultaa voitti kiinalainen Deng Yaping. == Puolivälieristä eteenpäin == {{Turnauspuu8 |29.7.| Deng Yaping|3| Nicole Struse|0 |29.7.| Kim Hyon-Hui|0| Liu Wei|3 |29.7.| Chen Jing|3| Chan Tan Lui|0 |29.7.| Chire Koyama|0| Qiao Hong|3 |30.7.| Deng Yaping|3| Liu Wei|1 |30.7.| Chen Jing|3| Qiao Hong|0 |31.7.| Deng Yaping|3| Chen Jing|2 |31.7.| Liu Wei|1| Qiao Hong|3 }} === Välierät === === Pronssiottelu === === Loppuottelu === == Mitalistit == Sija Maa Pelaajat 1 Deng Yaping 2 Taiwan Chen Jing 3 Qiao Hong == Lähteet == * ITTF: Atlanta 1996 Women's Singles * Sports-reference.com Women's Singles 1996 naisten kaksinpeli
Taajuussekoitin

Taajuussekoitin (myös taajuusmikseri) on keskinäismodulaatioon perustuva epälineaarinen radiotekniikan komponentti, joka muodostaa kahdesta tai useammasta signaalista uuden signaalin, jonka spektri sisältää alkuperäisten signaalien ja niiden harmonisten summa- ja erotustaajuuksia. Ideaalinen taajuussekoitin voidaan kuvata kertojapiirillä, jossa kaksi signaalia moduloi toisiaan niin, että piiristä saadaan alkuperäisten signaalien tulo. Kahden sinimuotoisen signaalin tapauksessa saadaan: \cos \omega_2t \times \cos \omega_1t = \frac{1}{2} \cos(\omega_2 - \omega_1)t + \frac{1}{2} \cos(\omega_2 + \omega_1)t. Koska sekoitustuloksena saadaan sekä summa- että erotustaajuudet sekoittimen jälkeen kytketään usein sopiva suodatin, jolla valitaan haluttu taajuuskomponentti. Taajuussekoitinta käytetään yleisesti siirtämään signaaleja taajuusalueelta toiselle radiolähettimissä ja -vastaanottimissa. Tällöin käytetään hyväksi sopivaa paikallisoskillaattoria, jonka taajuus on sellainen, että sekoitustulos osuu halutulle taajuudelle. Siirtämällä radiotaajuinen signaali sopivalle välitaajuudelle signaalia on helpompi käsitellä ja suodattaa kuin alkuperäisellä taajuudella. ==Käytännön taajuussekoittimet== Periaatteessa mitä tahansa epälineaarista komponenttia voidaan käyttää sekoitusasteena. Monesti kuitenkin käytetään tarkoitukseen erityisesti suunniteltuja komponentteja – kuten kaksoistasapainotettua sekoitinpiiriä. Piiri toimii kertojan tapaan: siitä ei tule mitään ulos, jos jompikumpi sisään tulevista signaaleista on nolla. Luokka:Elektroniikka
Maurice Piat

Maurice Piat (s. 19. heinäkuuta 1941 Moka) on mauritiuslainen roomalaiskatolinen piispa. Hänet vihittiin spiritaanien papiksi 2. elokuuta 1970 ja nimitettiin Port-Louisin hiippakunnan koadjuuttoripiispaksi 21. tammikuuta 1991. Piispaksi vihkiminen seurasi 19. toukokuuta. Pääkonsekraattorina toimi Jean Margéot, jota avustivat Gilbert Guillaume Marie-Jean Aubry ja Alphonsus Mathias. Piatista tuli Port-Louisin piispa 15. helmikuuta 1993.Catholic-Hierarchy.org: Bishop Maurice Piat, C.S.Sp. == Lähteet == Luokka:Mauritiuslaiset henkilöt Luokka:Katoliset piispat Luokka:Vuonna 1941 syntyneet Luokka:Elävät henkilöt
Action Bronson

Action Bronson (oikealta nimeltään Ariyan Arslani, s. 2. joulukuuta 1983 Queens, New York, New York) on yhdysvaltalainen rap-artisti. Hänen isänsä on albanialainen ja äitinsä juutalainen. Action kävi Bayside High Schoolia mutta jätti sen kesken ryhtyäkseen kokiksi isänsä ravintolassa. Myöhemmin hän luopui gourmet-kokin urastaan ja ryhtyi räppäämään. Action Bronson kuulostaa samantapaiselta kuin Wu-Tang Clanin Ghostface Killah. Molemmilla on itsepintainen, nasaali äänirekisteri. Vaikka Action ihailee Ghostfacea, on hän kyllästynyt vertailuun. Actionin mukaan hän on oma persoonansa eikä voi äänelleen mitään. Ghostface ja Action ovat myös tehneet yhteistyötä "Meteor Hammer" -nimisellä kappaleella. ==Diskografia== ===Studioalbumit=== * Dr. Lecter (mukana Tommy Mas) (2011) * Well-Done (mukana Statik Selektah) (2011) * Rare Chandeliers (mukana The Alchemist) (2012) * Saaab Stories (mukana Harry Fraud) (2013) * Mr. Wonderful (2015) * Blue Chips 7000 (2017) * White Bronco (2018) * Only for Dolphins (2020) * Cocodrillo Turbo (2022) ===Mixtapet=== * Bon Appetit ..... Bitch!!!!! (2010) * The Program EP (2010) * Starving on Reality (2011) * Blue Chips (mukana Party Supplies) (2012) * Blue Chips 2 (TBA) == Lähteet == Luokka:Yhdysvaltalaiset hip hop -artistit Luokka:Elävät henkilöt Luokka:Vuonna 1983 syntyneet
Neidonnarsissi

Neidonnarsissi (Narcissus serotinus) on valkokukkainen sipulikasvi. Neidonnarsissi kukkii syksyllä. Sillä on kapeat valkeat terälehdet jotka ympäröivät oranssia keskustaa. Sipuli on halkaisijaltaan noin 15–25 mm. Lehdet ovat siniharmaat, millimetrin levyiset ja 15–20 cm pitkät. Neidonnarsissi on kotoisin Välimeren seudulta ja kasvaa luonnonvaraisena Algeriassa, Ranskassa Korsikalla, Italiassa, Kreetalla, Kroatiassa, Kreikassa ja Israelissa. Sitä kasvatetaan puutarhoissa. Sitä voi hyötää myös sisällä ruukuissa. == Lähteet == Luokka:Narsissit
Runar

Runar on pohjoismainen miehen etunimi, joka on peräisin ’salaista viisautta’ merkitsevästä muinaisskandinaavisesta sanasta run. Samasta sanasta on muodostettu myös miehennimi Rune sekä naisennimi Runa. Nimi yleistyi Ruotsissa sen jälkeen, kun James Macphersonin teos Ossianin laulut 1840-luvulla käännettiin ruotsiksi, jolloin alkuteoksen Runfhear sai käännöksessä nimen Runar. Suomessa nimi Runar on vuoden 2019 loppuun mennessä annettu 2 684 henkilölle. Nimeä ei ole suomenkielisessä kalenterissa, mutta suomenruotsalaisen kalenterin mukaan Runarin nimipäivä on 15. syyskuuta. == Tunnettuja Runar-nimisiä == * Runar Ahlstedt (1896–1974), suomalainen jääkärivääpeli * Runar Appelberg (1889–1917), suomalainen jääkäri * Runar Björklöf (1911–1998), suomalainen pika- ja keskimatkojen juoksija * Runar Björkman (1911–1941), suomalainen keihäänheittäjä * Runar Bäckström (1902–1991), suomalainen toimitusjohtaja, diplomi-insinööri ja insinöörieversti * Runar Collander (1894–1973), suomalainen kasvitieteilijä * Runar Eklund (1882–1933), suomalainen arkkitehti * Runar Engblom (1908–1965), suomalainen muotoilija ja sisustusarkkitehti * Runar Finnilä (1891–1956), suomalainen arkkitehti * Runar Forsius (1884–1935), suomalainen aluelääkäri ja hyönteistieteilijä * Runar Granholm (1889–1937), suomalainen kamreeri ja tenniksenpelaaja * Runar Gåsström (1914–1998), suomalainen Neuvostoliitossa asunut ydinfyysikko ja professori * Runar Hernberg (1908–1990), suomalainen diplomi-insinööri ja yritysjohtaja * Runar Holmberg (1923–1993), suomalainen pikajuoksija * Runar Holmström (1923–1961), suomalainen murhaepäilty * Runar Idefelt (1892–1951), suomalainen näyttelijä * Runar Karlsson (s. 1953), ahvenanmaalainen poliitikko * Rúnar Kristinsson (s. 1969), islantilainen jalkapalloilija * Runar Lilius (1892–1975), suomalainen jääkärieversti * Runar Lillandt (s. 1944), suomalainen elinkeinoelämän vaikuttaja ja maanviljelysneuvos * Runar Långbacka (1905–1970), suomalainen kirjailija ja rauhanaktivisti * Rúnar Alex Rúnarsson (s. 1995), islantilainen jalkapallomaalivahti * Runar Salminen (1912–1989), ahvenanmaalainen runoilija * Runar Sandelin (1905–1995), suomalainen yritysjohtaja ja kauppaneuvos * Runar Schauman (1908–1977), suomalainen näyttelijä * Runar Schildt (1888–1925), suomalainen kirjailija * Runar C. Öhman (1884–1966), suomalainen lääkäri, professori ja poliitikko == Lähteet == Luokka:Etunimet
Alain Harel

Alain Harel (s. 24. kesäkuuta 1950 Quatre Bornes) on mauritiuslainen roomalaiskatolinen piispa. Hänet vihittiin papiksi Port-Louisin hiippakuntaan 3. syyskuuta 1978 ja nimitettiin Rodriguesin apostoliseksi vikaariksi sekä Forconiumin titulaaripiispaksi 31. lokakuuta 2002. Piispaksi vihkiminen seurasi 8. joulukuuta. Pääkonsekraattorina toimi Jean Margéot, jota avustivat Robert Sarah ja Maurice Piat.Catholic-Hierarchy.org: Bishop Alain Harel == Lähteet == Luokka:Mauritiuslaiset henkilöt Luokka:Katoliset piispat Luokka:Vuonna 1950 syntyneet Luokka:Elävät henkilöt
Sirkkahaukka

Sirkkahaukka (Ictinia mississippiensis) on pienikokoinen sirkkahaukkojen sukuun kuuluva haukkalaji, joka elää Pohjois- ja Etelä-Amerikassa. Se on kooltaan 34–38 senttimetriä pitkä ja syö pääasiassa hyönteisiä. == Ulkonäkö ja koko == Aikuinen sirkkahaukka painaa 214–388 grammaa ja on 34–38 senttimetriä pitkä. Siipiväli on 94–100 senttimetriä. Naaras on huomattavasti koirasta suurempi. Sirkkahaukka muistuttaa ulkonäöltään etelänsirkkahaukkaa ja viheltäjähiirihaukkaa. Sen pää ja rinta ovat vaaleanharmaat, siivet ja pyrstö puolestaan mustat tai tummanharmaat. Siivet ovat kapeat ja teräväkärkiset. Jalat ovat keltaiset tai oranssit. Silmät ovat aikuisilla yksilöillä punaiset, nuorilla harmaammat. == Levinneisyys ja elinympäristö == Sirkkahaukka pesii Pohjois-Amerikassa Yhdysvaltojen eteläosissa ja talvehtii Etelä-Amerikassa Etelä-Brasiliassa, Itä-Boliviassa, Pohjois-Argentiinassa ja Paraguayssa. Ne muuttavat 200–300 yksilön parvissa, jotka lähtevät liikkeelle syyskuussa. Laji viihtyy avoimissa metsissä, preerioilla ja jokien varsilla kasvavissa metsissä, varsinkin lehdoissa. ==Elintavat== Vanhin tunnettu sirkkahaukka on elänyt 11-vuotiaaksi. Sirkkahaukat ovat sosiaalisia ja liikkuvat usein ryhmissä. Yksi hiirihaukka liikkuu elinalueelleen 3–20 (keskimäärin 14) kilometriä. ===Pesintä=== Sirkkahaukkojen paritteluaika on touko–heinäkuussa. Haukka rakentaa tikuista ja pienistä oksista ison ja litteän pesän 3–30 metrin korkeudelle puuhun, mutta se voi käyttää myös vanhoja variksen pesiä. Naaras munii pesään 1–3, yleensä kaksi, sinivalkoista munaa. Samaa pesää voidaan käyttää useana vuonna. Poikasia ruokitaan hyönteisillä, ja emot ovat harvoin poissa pesältä yli minuuttia. Emot puolustavat poikasia aggressiivisesti. Poikasia ruokitaan vähintään kuuden viikon ajan. Ne oppivat lentämään 30–35 vuorokauden ikäisinä ja lähtevät pesästä noin kymmentä päivää myöhemmin. Pöllöt, haukat, oravat ja pesukarhut syövät munia, ja vain noin kaksi kolmasosaa munista selviää aikuisiksi linnuiksi. Sirkkahaukka saavuttaa sukukypsyyden kaksivuotiaana. Laji on yksiavioinen. === Ravinto === Sirkkahaukka syö pääasiassa hyönteisiä, kuten sudenkorentoja ja heinäsirkkoja, jotka se nappaa lennosta. Se syö myös lepakoita, liskoja, pieniä käärmeitä, pikkulintuja, sammakoita ja kaloja. Se saalistaa keskimäärin 400 metrin etäisyydellä pesästään. Se voi syödä saalista lennossa. == Lähteet == Luokka:Haukat
Gilbert Aubry

Gilbert Guillaume Marie-Jean Aubry (s. 10. toukokuuta 1942 Saint-Louis) on réunionilainen roomalaiskatolinen piispa. Hänet vihittiin papiksi Saint-Denis- de-La Réunionin hiippakuntaan 23. elokuuta 1970 ja nimitettiin sen johtoon 20. marraskuuta 1975. Piispaksi vihkiminen seurasi 2. toukokuuta 1976. Pääkonsekraattorina toimi Georges-Henri Guibert, jota avustivat Jean Margéot ja Félix Paul.Catholic-Hierarchy.org: Bishop Gilbert Guillaume Marie-Jean Aubry == Lähteet == Luokka:Ranskalaiset papit Luokka:Katoliset piispat Luokka:Vuonna 1942 syntyneet Luokka:Elävät henkilöt
Baseballin Viron mestaruussarja 2012

Baseballin Viron mestaruudesta kaudella 2012 pelasi neljä joukkuetta. Kiilin Pantterit voitti mestaruuden. Pantterit pelasi aiemmin myös Suomen liigassa. ==Runkosarja== joukkue Ot. V H AVG Kiilin Pantterit 9 8 1 .889 Tallinna Pesapalliklubi 9 5 4 .556 Keila Pitbulls 9 3 6 .333 Kostivere Amigos 9 2 7 .222 ==Lähteet== * http://baseball.ee/et/content/eesti- meistriv%C3%B5istlused-2012 * http://www.kiilipantrid.ee Luokka:Vuoden 2012 baseball Luokka:Viron baseball
Charles Mahuza Yava

Charles Mahuza Yava (s. 29. heinäkuuta 1960) on kinshasankongolaissyntyinen roomalaiskatolinen piispa. Hänestä tuli salvatoriaanien jäsen 8. syyskuuta 1991, ja hänet vihittiin papiksi 8. toukokuuta 1993. Hänet nimitettiin Archipelago of the Comoresin eli Komorien apostoliseksi vikaariksi ja Apisa Maiuksen titulaaripiispaksi 1. toukokuuta 2010. Piispaksi vihkiminen seurasi 19. kesäkuuta. Pääkonsekraattorina toimi Denis Wiehe, jota avustivat Maurice Piat ja Gilbert Aubry.Catholic-Hierarchy.org: Bishop Charles Mahuza Yava, S.D.S. == Lähteet == Luokka:Kinshasankongolaiset papit Luokka:Katoliset piispat Luokka:Vuonna 1960 syntyneet Luokka:Elävät henkilöt
Denis Wiehe

Denis Wiehe (s. 21. toukokuuta 1940 Curepipe) on seychelliläinen roomalaiskatolinen piispa. Hänet vihittiin spiritaanien papiksi 17. elokuuta 1969 ja nimitettiin Port Victoria o Seychellesin koadjuuttoripiispaksi 24. huhtikuuta 2001. Piispaksi vihkiminen seurasi 15. elokuuta. Pääkonsekraattorina toimi Xavier-Marie Baronnet, jota avustivat Maurice Piat, Gilbert Aubry ja Michel Malo. Wiehestä tuli 1. kesäkuuta 2002 Port Victoria o Seychellesin piispa.Catholic-Hierarchy.org: Bishop Denis Wiehe, C.S.Sp. == Lähteet == Luokka:Seychelliläiset henkilöt Luokka:Katoliset piispat Luokka:Vuonna 1940 syntyneet Luokka:Elävät henkilöt
Jenni Kukkonen

Jenni Kukkonen (s. 21. tammikuuta 1988) on oululainen pikaluistelija ja ratapyöräilijä. Hän on voittanut naisten sarjan suomenmestaruusmitaleita sekä pikaluistelussa että ratapyöräilyssä. Vuonna 2011 Jenni Kukkonen kilpaili ensimmäisen kerran pikaluisteluhallissa. Syksystä 2013 lähtien hän on keskittynyt pikaluisteluun. Tammi-helmikuussa 2015 Jenni Kukkonen harjoitteli KIA Speed Skating akatemiassa Inzellissä, Saksassa, jossa hänen valmentajanaan toimi Jeremy Wotherspoon. Kaudella 2015- 2016 hän harjoittelee Brock Mironin alaisuudessa Calgaryssä, Kanadassa. Jenni Kukkonen on valmistunut kauppatieteiden maisteriksi joulukuussa 2014 Oulun yliopiston kauppakorkeakoulusta. == Naisten SM-mitalit == === Pikaluistelu === * Yhteispisteet sprintti 3. 2011 * 500 m 3. 2011 * 500 m 3. 2012 * Yhteispisteet sprintti 3. 2013 * 500 m 2. 2013 * 1000 m 3. 2013 * 1000 m 3. 2014 * 500 m 2. 2014 * Yhteispisteet sprintti 2. 2014 * 1000 m 3. 2015 * 500 m 2. 2015 * Yhteispisteet sprintti 2. 2016 * 500 m 2. 2016 * 1000 m 2. 2016 === Ratapyöräily === * Eräajo 3. 2006 * 500 m 2. 2011 * 500 m 3. 2012 * Parisprintti 3. 2013 * Eräajo 2. 2013 * 500 m 1. 2013 == Ennätyksiä == === Pikaluistelu === * 500 m 40,57 2016 Salt Lake City * 1000 m 1.22,06 2016 Salt Lake City === Ratapyöräily === * 500 m paikalta 37,97 2013 Helsinki * 500 m lentävä 35,72 2012 Helsinki * 200 m paikalta 18.88 2012 Helsinki * 200 m lentävä 13,17 2013 Moskova == Muita tuloksia == Kilpailu Ajankohta Paikka Matka Sijoitus Barents-maaottelu 2010 Harstad, Norja 1. Barents-maaottelu 2009 Olenogorsk, Venäjä 2. Berlin Pokal Masters 21.1.2012 Berliini, Saksa 3. Inzell 21-22.10.2011 Inzell, Saksa 1000 m 11. Inzell 21-22.10.2011 Inzell, Saksa 500 m 17. Erfurt International Competitions 20.2.2011 Erfurt, Saksa 500 m 6. Inzell International 29.12.2011 Inzell, Saksa 1000 m 4. Olympic Oval 2012 Calgary, Kanada 500m 47. Inzell International Competition 2012 Inzell, Saksa 500 m 6. Inzell International Competition 2012 Inzell, Saksa 500 m 5. World University Speed Skating Championships 2012 Zakopane, Puola 1000 m 12. World University Speed Skating Championships 2012 Zakopane, Puola 500 m 8. Hamarlekene 2013 Hamar, Norja 500 m 1. Hamarlekene 2013 Hamar, Norja 1000 m 2. Hamarlekene 2013 Hamar, Norja 500 m 1. Hamarlekene 2013 Hamar, Norja 1000 m 1. Hamarlekene 2014 Hamar, Norja 500 m 1. International German Open 2014 Inzell, Saksa 500 m 3. International Qualification Race 2014 Berliini, Saksa 500 m 1. Internationales Rennen 2014 Berliini, Saksa 500 m 2. International Race 2014 Inzell, Saksa 500 m 1. Sonderläufe 2014 Erfurt, Saksa 500 m 3. International Rennen 2015 Inzell, Saksa 1000 m 2. International Rennen 2015 Inzell, Saksa 500 m 1. Olympic Oval Invitation 2015 Calgary, Kanada 500 m 2. == Aiheesta muualla == * Kotisivut * Tuloksia ja ennätyksiä Luokka:Elävät henkilöt Luokka:Suomalaiset pikaluistelijat Luokka:Suomalaiset ratapyöräilijät Luokka:Vuonna 1988 syntyneet
Malcesine

Malcesine on kunta Veronan maakunnassa Veneton alueella Pohjois-Italiassa. Kunnassa on vajaat 4 000 asukasta, ja se sijaitsee Gardajärven itärannalla. Malcesine elää suurelta osin matkailusta. == Nähtävyyksiä == Scaligeron linna (Castello Scaligero) hallitsee kaupunkinäkymää. Goethe vieraili Malcesinessa vuonna 1786 ja ihastui linnaan alkaen luonnostella sitä lehtiöönsä. Venetsialaiset pidättivät hänet tästä syystä itävaltalaisena vakoojana kuulusteluita varten. Linnassa on nykyään pieni Goethe-näyttely. Palazzo dei Capitani on 1200-luvulta peräisin oleva kaupungintalo. Kylän pääkirkko on Santo Stefanon kirkko. Monte Baldon vuori on tunnettu näköalapaikka ja kävelyretkien aloituspaikka, jonne vie Malcesinesta köysirata. Vuoren korkein kohta on Valdritta (2 218 m mpy.). Köysiradan yläasema on 1 760 metrin korkeudessa. == Lähteet == == Aiheesta muualla == * Malcesinen matkailusivusto * Malcesine - Gardan helmi, Kuva, 24.05.1939, nro 11, s. 24, Kansalliskirjaston digitaaliset aineistot Luokka:Veronan maakunnan kunnat
Laskostyräkki

Laskostyräkki (Euphorbia decaryi) on tyräkkien sukuun kuuluva siemenkasvi. Se kasvaa kotoperäisenä Madagaskarilla, ja on luokiteltu erittäin uhanalaiseksi. == Ulkonäkö ja koko == Laskostyräkki on pienikokoinen kasvi, joka muodostaa mattomaisia kasvustoja. Sen mehevä varsi on osittain maan alla. Lehdet kasvavat ruusukkeina varsien päässä, ja niiden reuna on voimakkaasti sahalaitainen. Kukat ovat beigejä ja kellomaisia. Lajilla on neljä muunnosta, jotka eroavat toisistaan hieman ulkonäöltään. Lisäksi poimutyräkki (Euphorbia cap-saintemariensis) on mahdollisesti sama kuin laskostyräkin muunnos Euphorbia decaryi var. robinsonii. == Levinneisyysalue ja elinympäristö == Laskostyräkkejä kasvaa vain Madagaskarilla. Niitä on löydetty vain muutamista erillisistä paikoista saaren eteläosista. Löytöpaikkoja on 30 kilometriä Ampanihystä etelään, Taolagnaron alue, Toliaran alue ja Ampotakan lähistö. Löydettyjen kasvien elinympäristö on vaihdellut paljon. Niitä kasvaa kuivissa kalkkipitoisissa pensasmaastoissa, hiekkamaastossa, dyyneillä, rannikkokivikoilla ja okiometsissä. Kansainvälinen luonnonsuojeluliitto on luokitellut laskostyräkin erittäin uhanalaiseksi, ja sitä uhkaavat elinympäristöjen muutokset ja yksilöiden kerääminen puutarhanviljelyä varten. Laji on myös listattu uhanalaisten lajien kauppaa koskevan CITES-sopimuksen liitteessä 1. == Lähteet == Luokka:Tyräkit Luokka:Uhanalaiset kasvit
Pöytätennis kesäolympialaisissa 1992 – naisten kaksinpeli

Pöytätenniksen naisten kaksinpeli Barcelonan kesäolympialaisissa 1992 alkoi 29. heinäkuuta ja finaali pelattiin 5. elokuuta 1992. Olympiakultaa voitti kiinalainen Deng Yaping, pronssiottelua ei pelattu turnauksessa. == Puolivälieristä eteenpäin == {{Turnauspuu8 pronssiotteluton |3.8.| Deng Yaping|3| Yu Sun-Bok|0 |3.8.| Emilia Ciosu|2| Hyun Jung-hwa|3 |3.8.| Ri Bun- hui|3| Chen Zihe|1 |3.8.| Chai Po Wa|0| Qiao Hong|3 |4.8.| Deng Yaping|3| Hyun Jung-hwa|0 |4.8.| Ri Bun-hui|1| Qiao Hong|3 |5.8.| Deng Yaping|3| Qiao Hong|1 }} === Välierät === === Loppuottelu === == Mitalistit == Sija Maa Pelaajat 1 Deng Yaping 2 Qiao Hong 3 Hyun Jung-hwa Ri Bun-hui == Aiheesta muualla == * ITTF: Barcelona 1992 Women's Singles * Sports-reference.com Women's Singles 1992 naisten kaksinpeli
Gee

Gee voi viitata johonkin seuraavista: * G, latinalaisen aakkoston kirjain * Gee, eteläkorealaisen Girls' Generationin minialbumi == Henkilöitä == * Gee, oik. Henri Vähäkainu (s. 1987), suomalainen rap-artisti * Gee, oik. Kauko Nurminen (1927–1989), suomalainen pakinoitsija * Gee Jon (k. 1924), yhdysvaltainkiinalainen rikollinen * Franky Gee, Francisco Alejandro Gutierrez (1962–2005), yhdysvaltalainen laulaja * Grant Gee (s. 1964), englantilainen elokuvaohjaaja * Isis Gee, Tamara Gołębiowska (s. 1972), puolalais- yhdysvaltalainen laulaja * Margaret Gee, Maggie Gee (1923–2013), yhdysvaltalainen lentäjä ja fyysikko * Sandra Gee, Sandra Gundstedt (s. 1992), ruotsalainen laulaja.
Paavo Raittinen

Paavo Raittinen -nimisiä henkilöitä ovat: * Paavo Raittinen (1886–1961), suomalainen osuustoimintaliikkeen vaikuttaja, yritys- ja pankinjohtaja * Paavo ”Jussi” Raittinen (1943–2024), suomalainen muusikko, säveltäjä, sanoittaja ja sovittaja.
Notre Damen kellonsoittaja

Notre Damen kellonsoittaja voi viitata ainakin seuraaviin teoksiin: * Pariisin Notre-Dame, Victor Hugon romaani vuodelta 1831 * Notre Damen kellonsoittaja, Wallace Worsleyn ohjaama mykkäelokuva vuodelta 1923 * Notre Damen kellonsoittaja, Hugon romaaniin perustuva yhdysvaltalainen elokuva vuodelta 1939 * Notre Damen kellonsoittaja, Jean Delannoyn ohjaama elokuva vuodelta 1956 * Notre Damen kellonsoittaja, Hugon romaaniin perustuva Disneyn animaatioelokuva vuodelta 1996.
Bolaños

Bolaños viittaa muun muassa seuraaviin: ==Paikkoja== * Bolaños, kunta Jaliscossa, Meksikossa ==Henkilöitä== * Cristian Bolaños (s. 1984), costaricalainen jalkapalloilija * Elías Samuel Bolaños Avelar (s. 1951), elsalvadorilainen roomalaiskatolinen piispa * Enrique Bolaños (1928–2021), Nicaraguan presidentti 2002–2007 * Enrique Bolaños Quesada (1907–1992), costaricalainen roomalaiskatolinen piispa * Miller Bolaños (s. 1990), ecuadorilainen jalkapalloilija ==Katso myös== * Bolaño (täsmennyssivu) Luokka:Luettelot henkilöistä sukunimen mukaan
Bolaño

Bolaño viittaa muun muassa seuraaviin: ==Henkilöitä== * Amancio Bolaño e Isla (1896–1971), meksikolainen filologi * Jorge Bolaño (s. 1977), kolumbialainen jalkapalloilija * Roberto Bolaño (1953–2003), chileläis-espanjalainen kirjailija * Roberto Vidal Bolaño (1950–2002), espanjalainen kirjailija ja näyttelijä ==Katso myös== * Bolaños (täsmennyssivu) * Damianos Bolano, katso Tulen salaliittosolu
Vaakunakylä

Vaakunakylä (Hyttinen & Matila) oli saksalaisten joukkojen jatkosodan aikana Oulun Hietasaaren kaupunginosaan perustama varuskunta-alue. Sodan jälkeisessä asuntopulassa sotilaskäyttöön rakennettuja parakkeja otettiin asuinkäyttöön. Viimeiset parakit purettiin alueelta 1980-luvun lopulla. Kylän paikalla sijaitsee nykyisin Vaakunakylän venesatama, muuten alue on puistoa. Toppilan satamasta tuli kesällä 1941 saksalaisjoukkojen tärkeä huoltosatama. Kun rautatiesilta Toppilansalmen yli valmistui keväällä 1942, sijoitettiin alueelle vartiopataljoona, jolle rakennettiin salmen eteläpuolelle KraakkulanaPohjamo, s. 178 tunnetulle alueelle varuskunta-alue.Roudasmaa, s. 180–182 Saksalaisten sotilaskylää alettiin kutsua Vaakunakyläksi asuinparakkien ikkunaluukkuihin maalattujen saksalaisten maakunta- ja kaupunkivaakunoiden mukaan, myös kylän kuorimattomista koivuista tehdyn portin päällä oli vaakuna. Kylään kuului parikymmentä rakennusta esikunta-, varasto- ja majoitustarkoituksiin, lisäksi alueella oli sauna ja ruokala. Saksalaisilla oli jatkosodan aikana Oulussa myös Vaakunakylää suurempi varuskunta Pikku- Berliinissä. Sodan jälkeen Vaakunakylän parakit joutuivat ensin Neuvostoliiton omistukseen. Myöhemmin ne siirtyivät Suomen puolustusvoimille, joka myi tyhjät parakit huutokaupalla syksyllä 1945. Myyjän tarkoituksena oli, että ostajat siirtäisivät parakit muualle, mutta ostajat muuttivatkin ostamiinsa rakennuksiin asumaan, niinpä Vaakunakylästä muodostui pieni asuinalue. Asukkaat kunnostivat ja laajensivat parakkeja, rakensivat saunoja ja ulkorakennuksia. Asukkailla ei ollut vuokrasopimuksia parakkien tonteista, vaan rakennukset sijaitsivat luvattomasti kaupungin maalla.Pohjamo, s. 178–179 Vaikka Vaakunakylän luvaton tilanne oli viranomaisten tiedossa, vasta 1970-luvulla kaupunki alkoi lunastamaan ja purkamaan parakkeja. 1980-luvun alussa vielä 14 parakissa oli asukkaita. Kaupungin viranomaisten mukaan Vaakunakylään oli pesiytynyt laitonta viinan myyntiä ja muuta rikollisuutta, asumisen taso ei myöskään vastannut enää ajan vaatimuksia. Viimeiset parakit purettiin 1980-luvun loppupuolella.Pohjamo, s. 180–181 Alueella tullaan järjestämään asuntomessut vuonna 2025. == Lähteet == * * * 7.9.˗6.10.2020 === Viitteet === Luokka:Hietasaari (Oulu) Luokka:Oulun historia Luokka:Saksalaisjoukot Suomessa 1940–1945
Okny

Okny () on kaupunkityyppinen taajama Ukrainassa Odessan alueen Oknyn piirissä. Asukkaita Oknyssa on 5 636 ja väestötiheys on 809,77 as./km². Paikkakunnan pinta-ala on 6,96 km². Okny on perustettu vuonna 1771, ja vuosina 1919–2016 se tunnettiin nimellä Krasni Okny. Oknysta tuli kaupunkityyppinen taajama vuonna 1959. Okny sijaitsee Ukrainan lounaisosassa lähellä Moldovan rajaa. Ukrainan valtatie M13 (), joka on osa eurooppatie , kulkee Oknyn läpi. Venäläinen matemaatikko Israel Gelfand syntyi Oknyssa vuonna 1913. == Lähteet == Luokka:Odessan alue Luokka:Ukrainan kaupunkityyppiset taajamat
Devonport

Devonport tarkoittaa seuraavia: * Devonport, Tasmania, Australia * Devonport, Plymouth, Devon, Englanti ** HMNB Devonport, laivastotukikohta * Devonport, Auckland, Uusi-Seelanti.
Fredericksburg

Fredericksburg tarkoittaa seuraavia paikkoja Yhdysvalloissa: * Fredericksburg, Kalifornia * Fredericksburg, Indiana * Fredericksburg, Iowa * Fredericksburg, Ohio * Fredericksburg, Pennsylvania ** Fredericksburg, Armstrongin piirikunta ** Fredericksburg, Crawfordin piirikunta ** Fredericksburg, Lebanonin piirikunta * Fredericksburg, Texas * Fredericksburg, Virginia. == Katso myös == * Fredericksburgin taistelu
Anna Sakse

Anna Sakse (16. tammikuuta 1905 Valkan kihlakunnan Lejasciems – 2. maaliskuuta 1981 Riika) oli latvialainen neuvostokirjailija. Anna Sakse syntyi talonpoikaisperheeseen ja opiskeli Latvian yliopistossa Riiassa. Hänen ensimmäiset teoksensa julkaistiin vuonna 1925. 1930-luvulla hän osallistui vallankumouksellisen taiteilijajärjestön toimintaan. Saksen romaani Darba cilts (”Työn heimo”, 1941) kertoo maaseudun elämästä 1800- ja 1900-lukujen vaihteessa. Vuonna 1949 kirjailija sai Stalin-palkinnon romaanista ”Nousun tie” (Pret kalnu, 1948), joka kuvaa maatalouden kollektivisointia Latviassa toisen maailmansodan jälkeen. Latvian SNT:n valtionpalkinnon saaneen romaanin Dzirksteles naktī (”Kipinöitä yössä”, 1951–1957) aiheena on sotienvälisen Latvian sivistyneistö. Sakse on laatinut myös lastenkertomuksia ja satukokoelmia. Sakse toimi Neuvostoliiton korkeimman neuvoston edustajana vuosina 1950–1958. Hän sai Latvian SNT:n kansankirjailijan arvonimen vuonna 1965. ==Suomennos== * Nousun tie: romaani. Suom. Tyyne Perttu. Petroskoi: Karjalais-suomalaisen SNT:n valtion kustannusliike, 1953. ==Lähteet== Luokka:Latvialaiset kirjailijat Luokka:Neuvostoliittolaiset kirjailijat Luokka:Vuonna 1905 syntyneet Luokka:Vuonna 1981 kuolleet
Kylkiäinen

Kylkiäinen (engl. freebie) on tuote, jonka kuluttaja saa ostaessaan muun tuotteen tai palvelun. Kylkiäisillä pyritään tekemään päätuotteen ostaminen houkuttelevammaksi tai saamaan kuluttaja käyttämään kyseisen yrityksen palveluita uudelleen. Kylkiäiset ovat varsinaista tuotetta halvempia. Kylkiäinen voi olla esimerkiksi lelu tai muu pienimuotoinen tuote. Se voi olla myös etuseteli, joka oikeuttaa saamaan muun tuotteen tai palvelun ilmaiseksi tai halvemmalla. Kuluttajansuojalaki määrää, että lapsille suunnatussa mainonnassa kylkiäistä ei saa markkinoida pääasiallisena tuotteena. Viallisia kylkiäisiä koskevat samat säännökset kuin muitakin tuotteita, myös silloin kun kylkiäinen ei kuulu myyjän normaaliin tuotevalikoimaan. Suomen Luonto -lehti valitsi vuonna 2003 vuoden turhakkeeksi hampurilaisaterian kylkiäisen, joka on usein pieni lelu. == Lähteet == Luokka:Talous
Minutemen

Minutemen oli yhdysvaltalainen hardcore punk -yhtye, joka perustettiin Los Angelesissa vuonna 1980. Jäsenet olivat D. Boon (kitara ja laulu), Mike Watt (basso ja laulu) ja George Hurley (rummut). Minutemen ehti tehdä neljä albumia ja kahdeksan EP:tä ennen Boon kuolemaa auto-onnettomuudessa joulukuussa 1985. ==Diskografia== ===Studioalbumit=== *The Punch Line (1981) *What Makes a Man Start Fires? (1983) *Double Nickels on the Dime (1984) *3-Way Tie (For Last) (1985) ===EP't=== *Paranoid Time (1980) *Joy (1981) *Bean-Spill (1982) *Buzz or Howl Under the Influence of Heat (1983) *Tour-Spiel (1984) *Project: Mersh (1985) *Minuteflag (1985) *Georgeless (1993) *Minutemen/Saccharine Trust split (2011) === Kokoelmat === *The Politics of Time (1984) *My First Bells (1985) *Ballot Result (1986) *Introducing the Minutemen (1998) ===Livealbumit=== *Ballot Result (1986) Luokka:Yhdysvaltalaiset hardcore punk -yhtyeet Luokka:Yhdysvaltalaiset post-punk-yhtyeet
Isotrumpettiköynnös

Isotrumpettiköynnös (Campsis grandiflora) on nopeakasvuinen köynnös, jolla on isot trumpetinmuotoiset kukat. Se on kotoisin Kiinasta.Campsis grandiflora Plants for a Future Isotrumpettiköynnöksen lehdet ovat 30 cm pitkiä. Kukat ovat oranssinpunaisia, ja niiden kurkku on keltainen.Campsis Royal Horticultural Society == Lähteet == == Aiheesta myualta == * Campsis grandiflora – Chinese trumpet creeper SFA Gardens Luokka:Trumpettiköynnökset
Dope Space Nine

Dope Space Nine on japanilaisen hip hop -yhtyeen m-flon neljäs remix-albumi. Se sisältää uudelleenmiksauksia yhtyeen neljänneltä studioalbumilta Beat Space Nine, joka ilmestyi muutamaa kuukautta aiemmin. Albumi julkaistiin 2. marraskuuta 2005. Albumilla vierailee useita japanilaisia ja ulkomaisia remiks-artisteja, kuten Kreva, Clazziquai Project, Shin’ichi Osawa, DJ Marky, Crazy Ken Band ja niin edelleen. Pelkkien remiksien sijaan albumilla on myös kokonaan uudelleen tuotettuja kappaleita uusine rap- ja lauluosuuksineen. m-flon aiemmista albumeista poiketen Dope Space Ninella ei ole lainkaan välisoittoja. == Kappaleet == # [Kreva Remix, tekijä Kreva] # [Clazziquai Project Remix, tekijä Clazziquai Project] # [Maboroshi Remix, tekijä Maboroshi] # [Sao Paulo Tornado Remix, tekijä DJ Marky] # [Shinichi Osawa Remix, tekijä Shin’ichi Osawa] # [Cubismo Grafico Mix, tekijä Cubismo Grafico] # [Home Grown Remix, tekijä Home Grown] # [Gagle Re-Treatment Remix, tekijä DJ Mitsu the Beats (Gagle / Jazzy Sport)] # [Reggae Disco Rockers Remix, tekijä Reggae Disco Rockers] # [Happy Drive, tekijä Kevin Blechdom] # [Sugiurumn House Mission Mix, tekijä Sugiurumn] # [Tongarinipopo no kimchi joseyo mix, tekijä Togarinipopo] # [Magdarise Remix, tekijä Magdarise (Maar + Masaki Tokunaga)] # [Souvenir of Little Green Men, tekijä CKB-Annex] Lähde: == Lähteet == Luokka:Vuoden 2005 remix-albumit Luokka:m-flon albumit
Rick Pasqualone

Richard Rocco "Rick" Pasqualone (s. 30. maaliskuuta 1966 Albertson, New York) on yhdysvaltalainen näyttelijä, joka esitti pääosaa videopelissä Mafia II. ==Ura== Pasqualone aloitti näyttelemisen televisiossa 1990-luvulla, jolloin hän esiintyi pääosin televisiosarjoissa, kuten Lisa ja pojat, Star Trek: Deep Space Nine ja Frendit. 2000-luvun alussa Pasqualone esiintyi vielä muun muassa sarjoissa NYPD Blue, C.S.I. ja Siskoni on noita, kunnes vuodesta 2005 lähtien häntä on kuultu pääosin videopeleissä eri äänirooleissa.Rick Pasqualone (video game person) giantbomb.com Viitattu 15.9.2012 Pasqualone oli muun muassa äänenä peleissä kuten Resistance 2 ja The Godfather II sekä Vito Scalettan roolissa Mafia II:ssa ja Mafia III:ssa. ==Lähteet== Luokka:Yhdysvaltalaiset televisionäyttelijät Luokka:Videopelien ääninäyttelijät Luokka:Amerikanitalialaiset Luokka:Vuonna 1966 syntyneet Luokka:Elävät henkilöt
Blues Brothers 2000

Blues Brothers 2000 on yhdysvaltalainen vuonna 1998 ensi-iltansa saanut John Landisin ohjaama musiikkikomedia. Elokuva tehtiin kunnioittamaan John Belushin, Cab Callowayn ja John Candyn muistoa. He olivat kuolleet The Blues Brothers -elokuvan jälkeen. == Juoni == Elwood Blues pääsee pois vankilasta ja kuulee veljensä Jaken ja isähahmonsa Curtisin kuolleen. Hän kuulee myös, että hänellä on veli, joka on Curtisin poika Cab Chamberlain, Illinoisin osavaltiopoliisi. Pian Elwood alkaa koota jälleen bändiä, johon liittyvät niin Buster ja Cab kuin esimerkiksi rumpali Willie Hall ja baarimikko Mack McTeer. Yhtye suuntaa kohti Louisianassa pidettäviä ”bändien taisteluiksi” kutsuttuja kilpailuja. == Rooleissa == Luokka:Vuoden 1998 yhdysvaltalaiset elokuvat Luokka:Yhdysvaltalaiset komediaelokuvat Luokka:John Landisin ohjaamat elokuvat Luokka:Yhdysvaltalaiset elokuvamusikaalit
Sandlingin rautatieasema

Sandlingin rautatieasema sijaitsee Sandlingin kylässä Kentissä Yhdistyneessä kuningaskunnassa. Asema on avattu vuonna 1888. Sandlingin asemalta on bussiyhteys läheiseen Saltwoodiin ja se on myös lähinnä Hythen kaupunkia sijaitseva rautatieasema. Sandlingin asemalla pysähtyy Ramsgaten ja Lontoon Charing Crossin rautatieaseman välillä liikennöiviä junia. Kaikkia junavuoroja liikennöi ja aseman ylläpidosta vastaa Southeastern-yhtiö. == Lähteet == Luokka:Kentin kreivikunnan rautatieliikennepaikat
Gibraltarin satama

Gibraltarin satama on satama Välimeren suulla Gibraltarissa. Vuonna 2011 satamassa kävi kaikkiaan 10 350 alusta, joista 187 oli risteilyalusta, 164 rahtialusta, 6181 käytti sataman polttoainehuoltopalveluita ja 117 alusta pysähtyi korjattavaksi. Se on alkujaan suojaisa luonnonsatama, jota on täydennetty kolmella aallonmurtajalla. Keskimmäisen aallonmurtajan ulkopuolella meri on noin 30 metriä syvää. Eteläinen ja pohjoinen aallonmurtaja ovat yhteydessä rantaan, joten niiden vierellä syvyys pienenee 30 metristä nollaan.Gibraltar David Pride Sataman pohjoisosa muodostaa kauppasataman jossa on kaikkiaan 2300 m laituritilaa risteily- ja rahtialusten käytössä. Keskiosa on huvivenesatama, ja eteläosassa on telakka ja laivaston tukikohta. L:n muotoisen pohjoisen aallonmurtajan länsisiivessä on noin 400 metriä tilaa risteilyaluksille, meren puolella syväys voi olla 9,6 metriä ja rannan puolella 8,3 metriä.Port Information - Berthing Information Gibraltar Port Satamassa on kolme majakkaa. Eteläisen aallonpurtajan päässä on kahdeksankulmainen, valurautainen 18 m korkea torni joka vilkuttaa valkoista valoa kahden sekunnin välein. Pohjoisen aallonmurtajan päässä on samankorkuinen torni, joka vilkuttaa nopeasti punaista valoa. Pohjoisen aallonmurtajan kulmassa on kolmas, 28 m korkea loisto, jossa palaa jatkuva punainen valo. == Lähteet == == Aiheesta muualla == Satama Luokka:Yhdistyneen kuningaskunnan satamat
Georges-Henri Guibert

Georges-Henri Guibert (5. syyskuuta 1915 Pariisi – 30. syyskuuta 1997) oli ranskalaissyntyinen roomalaiskatolinen piispa. Hänet vihittiin spiritaanien papiksi 10. elokuuta 1941 ja nimitettiin Dakarin vihkipiispaksi sekä Diceksen titulaaripiispaksi 15. joulukuuta 1949. Piispaksi vihkiminen seurasi 19. helmikuuta 1950. Pääkonsekraattorina toimi Marcel-François Lefebvre, jota avustivat Paul-Marie Molin ja Jean-Baptiste Victor Fauret.Catholic- Hierarchy.org: Bishop Georges-Henri Guibert, C.S.Sp. Guibert sai 7. marraskuuta 1960 nimityksen Saint-Denis-de-La Réunionin piispaksi, jona hän toimi, kunnes erosi 19. helmikuuta 1975. Hän osallistui Vatikaanin toiseen kirkolliskokoukseen. == Lähteet == Luokka:Ranskalaiset papit Luokka:Katoliset piispat Luokka:Vuonna 1915 syntyneet Luokka:Vuonna 1997 kuolleet
Kuorike

pienoiskuva|Kuoriketta. Kuorike tai kuorikate on puuteollisuuden sivutuotteena syntyvää puhtaasta havupuun kuoresta valmistettua karkeaa puumurskaa. == Ominaisuudet == Kuumalla ilmalla kuorike estää kosteuden haihtumista maasta, sateisella säällä se imee itseensä vettä estäen alla olevan maan liettymistä. Näin kuorike toimii kasvuston kosteustasapainon säätelijänä. Kuorike estää myös siemenkasvien taimettumista, estäen näin siemenrikkakasvien leviämistä. Maassa jo olevien juuririkkakasvien kehitystä kuorike ei torju. Toisaalta ilmava kuorikekerros luovuttaa ravinteita maahan ja lisää kastematojen ja muiden pieneliöiden toimintaa, tarjoten näin istutetuille kasveille hyvät kasvuolosuhteet. == Käyttö == Kuoriketta käytetään maanpinnan luonnonmukaisena kateaineena istutusten ympärillä. Sitä voidaan käyttää myös kuivikkeena esimerkiksi maatiloilla sekä pihakäytävien ja polkujen pohjalla. Mansikkaistutusten ympärillä kuorike estää mansikoiden multaantumista. Kuorikkeen käyttöön voi liittyä myös esteettinen näkökulma. == Lähteet == == Aiheesta muualla == Luokka:Puu
Gradia Jämsä

Jyväskylän koulutuskuntayhtymä Gradian ammatilliset oppilaitokset Gradia Jyväskylä ja Gradia Jämsä yhdistyivät Ammattiopisto Gradiaksi, joka aloitti toimintansa 1.8.2023. Yhdistymisen taustalla on Gradian talouden tasapainottaminen ja toimintojen tehostaminen. Ammattiopisto Gradia on osa Jyväskylän koulutuskuntayhtymää Gradiaa. Gradiaan kuuluu toisen asteen oppilaitoksia: Ammattiopisto Gradia sekä Jyväskylän Lyseon lukio, Schildtin lukio ja Jyväskylän aikuislukio. Gradia toimii yhdeksällä kampuksella Jyväskylässä, Jämsässä, Keuruulla ja Lievestuoreella (Laukaa). Jämsässä toimipaikat sijaitsevat Jämsänkoskella osoitteissa Koulutie 12, Koulutie 19 ja Metsäoppilaitoksentie 14. == Lähteet == * Gradian ammatilliset oppilaitokset yhdistyvät 1.8.2023 alkaen Uutinen julkaisu 26.5.2023. == Aiheesta muualla == * Gradian toimipisteet ja kartat Luokka:Suomen ammattioppilaitokset Luokka:Jämsän oppilaitokset Luokka:Gradia
Pesäpallon kunniagalleria

Pesäpallon kunniagalleria on Suomen Pesäpalloliiton galleria, joka esittelee pesäpallon historiaa ja sen kuuluisia pelaajia ja taustahenkilöitä. Galleria sijaitsee Vimpelissä. Kunniagalleria avattiin Jyväskylässä pesäpallon 90-juhlavuotena, kesäkuussa 2012. Kunniagalleria siirtyi toukokuussa 2022 uudistettuun Suomen pesäpallomuseoon Vimpeliin. Kunniagalleriaan voivat päästä pelaajat, tuomarit, kouluttajat ja järjestöihmiset, jotka ovat työllään edesauttaneet työtä pesäpallon eteen. Vuonna 2012 galleriaan valittiin ensimmäiset 20 nimeä. Pesäpalloliiton johtokunta päättää vuosittain nimeämisistä kunniagalleriaan. Vuonna 2014 kunniagalleriaan lisättiin viisi uutta nimeä. Heinäkuussa 2022 kunniagalleriaan nimettiin 24 nimeä lisää ja elokuussa 2022 Toni Kohonen kutsuttiin kunniagalleriaan. Vuoden 2023 Itä–Länsi-ottelun yhteydessä kunniagalleriaan nimitettiin kuusi nimeä ja vuoden 2024 Itä–Länsi-ottelun yhteydessä viisi nimeä. == Kunniagallerian jäsenet == http://www.pesis.fi/kunniagalleria/ # Nimi Valittu 1\. Lauri Pihkala 2012 2\. Leo Hannula 2012 3\. Olli Hanski 2012 4\. Seija Happonen 2012 5\. Eero Haukiala 2012 6\. Kalevi Ihalainen 2012 7\. Päivi Ikola 2012 8\. Toivo Ilola 2012 9\. Eino Kaakkolahti 2012 10\. Jussi Kiikeri 2012 11\. Erkki Kivelä 2012 12\. Osmo Kupiainen 2012 13\. Kari Kuusiniemi 2012 14\. Markus Lakaniemi 2012 15\. Tauno Luomi 2012 16\. Elmer Meilahti 2012 17\. Erkki Merinen 2012 18\. Mauri Pyhälahti 2012 19\. Tuula Rantanen 2012 20\. Anja Rummukainen 2012 21\. Ilpo Kytösalmi 2014 22\. Pekka Peltomäki 2014 23\. Tuula Salonen 2014 24\. Seppo Uusi-Oukari 2014 25\. Olli Veijola 2014 26\. Simo Eerikäinen 2022 27\. Pasi Harvela 2022 28\. Erkki Heikkilä 2022 29\. Matti Iivarinen 2022 30\. Marita Karhunen 2022 31\. Vesa Liikala 2022 32\. Aino Liimatainen 2022 33\. Hannu Litmanen 2022 34\. Kalevi Luoma 2022 35\. Arto Ojaniemi 2022 36\. Jorma Pajunen 2022 37\. Aulis Paski 2022 38\. Pasi Pirinen 2022 39\. Markku Pullinen 2022 40\. Tarja Pöntinen 2022 41\. Riitta Rajamäki 2022 42\. Timo Raussi 2022 43\. Katja Saari 2022 44\. Henna Salmela 2022 45\. Marja Solakivi 2022 46\. Pia Viertonen 2022 47\. Antero Viherkenttä 2022 48\. Unto Väisänen 2022 49\. Toni Kohonen 2022 50\. Kari Hakkarainen 2023 51\. Janne Vuorinen 2023 52\. Riikka Sallinen 2023 53\. Jarmo Kokkonen 2023 54\. Antti Elomaa 2023 55\. Sirpa Helin 2023 56\. Armi Ahola 2024 57\. Hanna Airaksinen 2024 58\. Jukka Holttinen 2024 59\. Jari Koski 2024 60\. Jussi Viljanen 2024 == Lähteet == Luokka:Pesäpallopalkinnot Luokka:Urheilun kunniagalleriat
Ilmari Holmlund

Arvo Ilmari Holmlund (6. marraskuuta 1924 Pori – 16. tammikuuta 1999 Pori) oli suomalainen talousneuvoksen arvonimen saanut leipomoalan yrittäjä ja poliitikko. Holmlund toimi Suomen Yksityisyrittäjäin Puolueen (SYP) puheenjohtajana 1970-luvun puolivälistä sen lakkauttamiseen vuoteen 1979 asti. Hän on entisen sisäministerin, kansanedustaja Anne Holmlundin isä. Ilmari Holmlund tunnettiin kotikaupungissaan omalaatuisena persoonana. Oikeistolaisuudestaan huolimatta hän oli aktiivisesti mukana muun muassa Suomi–Kiina-seuran ja Suomi-Albania Seuran toiminnassa ja matkusti kommunistisessa Kiinassa. Lisäksi Holmlund vieraili kahdesti Pohjois-Koreassa. Hän teki Porin kaupunginvaltuustossa useita huomiota herättäneitä aloitteita. Toteutuneista tunnetuin on ehdotus nakurannan perustamisesta Yyteriin. Lisäksi hän työskenteli innokkaasti kaupungin satamalautakunnassa Porin sataman kehittämiseksi. Porin kaupunginvaltuustossa Holmlund oli yhteensä 28 vuotta vuosina 1968–1996. Hän aloitti Liberaalisen kansanpuolueen edustajana ja siirtyi sen jälkeen SYP:hen. Puolueen lopetettua toimintansa Holmlund jatkoi kokoomuksen riveissä. Vuoden 1979 eduskuntavaalien yhteydessä Holmlund herätti valtakunnallista huomiota esiintymisellään Yleisradion vaalitentissä. Hän muun muassa ilmoitti, ettei aio itse äänestää oman puolueensa ehdokasta. Kummastusta herätti myös Holmlundin kiinankielinen käyntikortti, jonka tekstin hän oli kopioinut säilykepurkin etiketistä. Eduskuntavaaleissa 1983 Holmlund oli kokoomuksen ehdokkaana. Hän sai yli 3 500 ääntä, mutta ei tullut valituksi. ==Lähteet== *Hannes Tiira: Ilmari itte, omakustanne 2008. ISBN 978-952-92-4202-2 ===Viitteet=== Luokka:Suomalaiset liberaalit poliitikot Luokka:Kansallisen Kokoomuksen poliitikot Luokka:Suomen puolueiden puheenjohtajat Luokka:Porin kaupunginvaltuutetut Luokka:Suomalaiset yrittäjät Luokka:Vuonna 1924 syntyneet Luokka:Vuonna 1999 kuolleet